**Pe butucul gâdelui**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*pescuitul în cartilajul cuvântulu\*i

nu mă întrebați cum unde și cu/ pentru cine dar am semnat

un acord poematic prenupţial

(se poate să fi nimerit într-un univers kafkian

spun unii mai docți la origine)

nu-mi permit să mă-nec în mirare accept provocarea

și sar (dacă este o relație amoroasă autentică

timpul meu ancestral va dovedi)

desfac umbrele de coate

(odată cu resturi din coastele aproapelui și câteva negații expirate)

genunchii întind sârma realului vor să testeze

implicarea mea în acest haos care expectorează

geometrii stranii burdușite de oameni

el/ei sunt surpriza din pălărie (latura interrelațională mai ales)

dacă voi avea răbdare negreșit ceva se va-ntâmpla un iepure îmi va aduce

tortul de ciocolată vizat sau o iluminare

ca bonus

închis într-o poemă

ce gleznă îmi va fi săgetată sub asediu de vieți somnambulice

încă n-a căpătat o importanță primordială

a fii ridică azurie cetate și nici un laocoon

pe plaja vocalei nu va ursi în filtru de negru

adevărului

din spaimă nu îmbrăcăm pelerina luminii dalta sparge abisul

galateea ar fi aglomerat aerul cu pygmelioni

arşi de morbul creeaţiei

eterul surpă neputinţele dintotdeauna clanțele-s prea jos sau prea sus

în ușa destinului

o știe oricine își vede picioarele când merge

și cerul de sub ele

aș vrea să deslușesc legile cosmice (evident se includ și cele pământene)

între noi genunea deschide jocul

câmpul destinului în pătrate de şah

mestecă respiraţia zilei felie după felie ignoranțe dulci

precum mierea florală

ung pâinea crocantă devansează mutările păsării albastre

forfotesc sub piele agore strălucitoare

licitez sâmburi de soare hăuri stihinice muşcă lupii

de urme vânătoarea din sânge nu are odihnă

merg din ce în ce mai vertical prin ventriculi sub cupola hiperbolei

nu mă tem și nu m-atinge arsenic de îndoială

cuvântul mi-e bară de echilibru în aventură

axul misterului răstoarnă și ține atât de frumos părinte

constelații

cârtițe galaxii și fluturi

în nervurile mele biblioteci magice măresc spațiul moleculei

cu încă o veșnicie

unde sunt eu cine culege ochi stelari

din praful efemerului să ni-i pună în frunte

pe buze un licurici povestește cum a reglat ceasul creației

în piatră prizonier

sufletul geme cheia o știe limba șarpelui

nu-ți rămâne decât să privești infernul în ochi

și să râzi bucuriei din tine

aderența metaforei la iubire e incontestabilă

dincolo de eu/tu/noi

curcubeul poemului înfășoară pulsul

în magie

înainte de căderea securei

adevărul ultim reverberează ecouri în big-bang

genezele poeziei nu sunt perisabile